En af museets egne bygninger står i vejen for en udvidelse og derfor vil Skagens Museum gerne have lov til at rive den ned. Lige nu har museet nemlig kun plads til at udstille en tiendedel af sin samling. - Vi lider simpelthen af pladsmangel. Vi skal have mulighed for at lave nogle udstillinger, der er på det nivaeu vi gerne vil være på, siger direktør for Skagens Museum, Lisette Vind Ebbesen. Nordjyllands Kystmuseum har klaget over nedrivningsplanerne. De mener, at huset er vigtigt for Skagens historie. Huset er oprindeligt fra år 1800 men er blevet bygget om mange gange. Derfor har udvalget godkendt nedrivningsplanerne.

Opsummering:
Et enigt Plan og Miljøudvalg i Frederikshavn Kommune besluttede tirsdag aften, at Skagens Museum kan få lov til at rive en bevaringsværdig bygning ned for at kunne udvide museet.